laion/Wikipedia-Exotic huggingface dataset:
פאפארה (אוכל)

פאפארה הידועה גם בשם פופארה (בבולגרית: Попара) מבוטא בדגש על ההברה האחרונה) הוא מאכל במטבח הבולגרי ובמטבחים נוספים העשויה מלחם ישן ומציר בשר. הוא נפוץ ביותר בבולגריה. פאפארה היא מנה בלקנית כללית פופולרית. מוגשת לעיתים קרובות ב: בולגריה, יוון, סרביה, בוסניה הרצגובינה, מקדוניה הצפונית, מונטנגרו וטורקיה. אפשר לאכול אותה גם מלוחה וגם מתוקה. גרסה אחת מורכבת מלחם יבש ספוג בחלב/מים חמים, מלח, גבינת קוטג'/גבינה לבנה קשה וחמאה ועשויה להכיל גם סוכר. הגרסה השנייה והפשוטה יותר עשויה מחלב, לחם יבש וסוכר. פאפארה היא ארוחה פשוטה שמכינים כמרק או כנזיד, בהתאם לטעמו של כל אחד. בגרסת המנה העיקרית היא יכולה להיות מועשרת גם במרכיבים כמו בשר טחון, יוגורט ורוטב עגבניות. המתכון שלו כולל גם בצל וירקות. המנה דומה למנה הטורקית שנקראת טירית (אנ'). פאפארה ידועה כמנה חסכונית שנועדה לנצל לחמים ישנים, ובגרסת המרק שלו, ללא תבלינים, ארוחה קלה לחולים. מכיוון שגרסת המרק של המאכל תפלה במקצת, בשפה הטורקית יש האמרה "פאפארה ימק" ("papara yemek") שפירושה מילולית: "לאכול פאפארה", והכוונה לנזוף, לגעור במישהו. טירית (אנ') מדיה וקבצים בנושא פאפארה בוויקישיתוף תמונות של "papara" ב-Google.tr Aegean Recipes, Vegetarian Dishes, Nur Roy. (באנגלית)
אליזבת שומאן

אליזבת שומאן (בגרמנית: Elisabeth Schumann ‏ 13 ביוני 1888 - 23 באפריל 1952) הייתה זמרת סופרן לירי גרמניה, ששרה באופרה, אופרטה, אורטוריה ולידר. היא השאירה אחריה מורשת נכבדה של הקלטות. שומאן נולדה במרזבורג ולמדה לקראת קריירה של שירה בברלין ובדרזדן. הופעתה הראשונה על הבמה הייתה בהמבורג בשנת 1909. הקריירה הראשונית שלה החלה בתפקידי משרתות קלילים, והתרחבה לתפקידי סופרן לירי, בעיקר, אי-אילו תפקידי קולורטורה, ואפילו כמה תפקידים של סופרן דרמטי. היא נשארה באופרה הממלכתית של המבורג עד 1919, וכן הופיעה בעונת 1914–1915 במטרופוליטן אופרה בניו יורק. בין השנים 1919 ל-1938 הייתה שומאן כוכבת האופרה של וינה. תפקידה המפורסם ביותר היה של סופי באביר הוורד של ריכרד שטראוס, אבל היא הצטיינה במוצרט, בתפקידי פאמינה בחליל הקסם, צרלינה בדון ג'ובאני, בלונדה בחטיפה מן ההרמון וסוזנה בנישואי פיגארו. על אף הקריירה האופראית המזהירה שלה, הצטיינה שומאן בשירת לידר. לוטה להמן, שהייתה במובנים רבים יריבתה, חלקה לה כבוד באמרה, ששומאן מייצגת אולי את סגנון השירה הטהור ביותר של ליד גרמני. הפקת קולה, שלא היה עוצמתי במיוחד, הייתה מעולה ואפשרה לה להמשיך במתן רסיטלים הרבה מעבר לגיל הפרישה של זמרות רבות. דבר זה ניכר ביותר בביצוע שלה ל"Du bist die Ruh" של שוברט, הדורש יציבות ונקיון צליל מעבר לאלה של זמרים רבים. טכניקה זו עמדה לה בביצוע תפקידי אופרה דרמטיים כגון "אביר הוורד" השימוש הזהיר שלה בוויברטו, שנשמר תמיד מחיספוס, שיווה לשירתה נפח ותהודה. המנצח קרל אלווין היה בעלה השני מ-1920 עד 1938. בשנה זו היגרה לניו יורק, שם חיה עד מותה ב-23 באפריל 1952, בגיל 64. בשנות מלחמת העולם השנייה הופיעה ברסיטלים אבל בעיקר לימדה פיתוח קול, באופן פרטי ובמכון קרטיס למוזיקה בפילדלפיה. אחת מתלמידולתיה בקרטיס הייתה הסופרן פלורנס קרק. אחרי המלחמה הופיעה ברסיטלים רבים באירופה, וזכתה להצלחה רבה בשיבה לאנגליה. שומאן הייתה אמנית אהובה ביותר, בשל חיוניותה, האלגנטיות שלה ויופיה. היא עמדה בקשרים קרובים עם ריכרד שטראוס, אוטו קלמפרר, לוטה להמן, ברונו ולטר, וילהלם פורטוונגלר ועוד מוזיקאים מובילים במחצית הראשונה של המאה ה-20 מדיה וקבצים בנושא אליזבת שומאן בוויקישיתוף גרמופון, "אמנותה של אליזבת שומאן" יוטיוב, אליזבת שומאן וג'רלד מור בליד של שוברט יוטיוב, שני לידר מאת שוברט, אליזבת שומאן אליזבת שומאן, באתר "Find a Grave" (באנגלית) אליזבת שומאן, באתר אנציקלופדיה בריטניקה (באנגלית) אליזבת שומאן, באתר AllMusic (באנגלית) אליזבת שומאן, באתר MusicBrainz (באנגלית) אליזבת שומאן, באתר Yandex.Music (ברוסית) אליזבת שומאן, באתר Discogs (באנגלית) אתר באך קנטטה'ס, ביוגרפיה קצרה של אליזבת שומאן אליזבת שומאן, אופרה, לידר ורסיטלים, אנציקלופדיה בריטניקה אתר באך קנטטה'ס, ביוגרפיה קצרה של אליזבת שומאן
שמירת שבת (פירושונים)

האם התכוונתם ל... שמירת שבת ー קיום מצוות השבת המתבטאת ביהדות בעיקר בהימנעות מעשיית פעולות ומלאכות האסורות בשבת. פרטי וגדרי שמירת שבת נידונים בהרחבה במסכת שבת ובספרות הלכתית ענפה שמרחיבה את הנידון בה. שמירת שבת כהלכתה ー ספר אנציקלופדיה הלכתית בהלכות שמירת שבת שחובר על ידי הרב יהושע ישעיה נויבירט רב וראש ישיבה בבית וגן בירושלים. שמירת שבת בנצרות ー שומרי השבת הוא כינוי למספר קהילות נוצריות, חלקן היסטוריות וחלקן עדיין קיימות, שדבקו בקיום שמירת השבת. שומרי שבת יום השבת כי אשמרה שבת ー שיר ופיוט קדמון מהרב אברהם בן עזרא הספרדי שנהגו לזמרו בסעודת שבת.
טורן (מרק)

טוּרֶן (בצרפתית: Tourin) הוא סוג של מרק שום צרפתי, הידוע גם בשם "le tourin d'ail doux", או "מרק שום חלק". לאזורים רבים בצרפת יש וריאציות משלהם של המתכון. בדרך כלל, מתכונים רבים כוללים עד 20 שיני שום לטעם הרבה יותר חזק. עם זאת יש מתכונים אחרים שכוללים מידה שווה של בצל ושום כדי למתן את הטעם. להכנה מטגנים את השום הטחון (והבצל הקצוץ אם כלול) עד לריכוך ומכינים רביכה פשוט על ידי הוספת קמח. לתערובת זו מוסיפים ציר עוף או מים ומבשלים על אש נמוכה כדי לצמצם את המרק ולהסמיכו. חלבוני ביצה מטופטפים פנימה באיטיות, לא בכמות כמו למרק טיפות ביצים, אבל מוקצפים במהירות רבה כדי למנוע היווצרות של גבשושית גדולה. המרק מעובה עוד יותר על ידי מזיגת חלמון ביצה לתוכו מעורבב עם חומץ, אשר מוסף למרק. רשימת מרקים ונזידים צרפתיים רשימת מרקים
קלונימוס בן משה

רבי קָלוֹנִימוּס בן משה (מכונה גם קלונימוס מלוקה וקלונימוס הזקן; נולד סביב שנת 950) היה מורה הלכה ופייטן בן המאה ה-10 אשר נולד בצפון איטליה ופעל בלוקה או ברומא. קלונימוס בן משה היה בנו של משה בן קלונימוס ואביו של משולם בן קלונימוס. כמורה הלכה התייעץ בו רבנו גרשום, שתיאר אותו כפייטן וכחכם הלכה גדול. ו-12 מתשובותיו מקובצות ב"תשובות גאונים קדמונים" שהדפיס דוד קסל. אלעזר מגרמייזא מייחס לו את הפיוט "מלכותו בקהל עדתי". צונץ קבע שהוא מחברה של סדרת הרהיטים ליום הכיפורים על הפסוק "מי לא יראך", אך יש המפקפקים ביחוס זה. יואל הכהן מיללער, תשובות רבינו קלונימוס מלוקא, ברלין תרנ"א, באתר היברובוקס תשובות גאונים קדמונים Richard Gottheil, Isaac Broydé, KALONYMUS:, Jewish Encyclopedia ראו את דברי אברהם פרנקל, שעיר וחותנו סערוני: מלכויות וגזרותיהן בפיוטי איטליה הקדומים, תרביץ פב (תשע"ד), עמ' 287–288. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
ראגו פן

ראגו פֶן שפירושו ראגו משובח (בצרפתית ובגרמנית: Ragoût fin) הוא ראגו, המוגש בדרך כלל כמנה ראשונה במטבח הגרמני הקלאסי, בעיקר בברלין, המורכב מבשר לבן (חזה עוף ועוד) וחלקי פנים ברוטב בשאמל. הסברה שמקורות המאכל בצרפת אינם מאושרים, הסברה הזו היא שמקור המאכל במהגרים הוגנוטים שברחו מצרפת והגיעו לברלין. אלא שסברה זו שההוגנוטים הביאו אותו לברנדנבורג-פרוסיה בסוף המאה ה-17 אינה יותר מהנחה מעורפלת, משום שהמונח ראגו במשמעותו הנוכחית קיים רק במטבח הצרפתי. סביר יותר ששם המתכון נובע ממחברי ספרי הבישול שתרגמו את המתכון סלפיקון (Salpicon) (שהוזכר כבר ב-1712) כראגו פן. מאכל דומה ידוע בגרמניה המזרחית לשעבר בשם Würzfleisch או Harzer Würzfleisch, שמשתמש בבשר חזיר או בשר עוף במקום בשר עגל. החלק העיקרי של ראגו פן מורכב מבשר עגל, שקדי עגל, מוח עגל, לשון ומח עצם, חזה עוף ודג, כולם מבושלים בציר עם חומץ או נחתכים לקוביות ומבושלים בחמאה. המרכיב השני הוא רוטב בשמל על בסיס רביכה בהירה, ציר, יין לבן, אנשובי, מיץ לימון, שמנת ופטריות מאודות שמעורבבות בחלמון ביצה. את הקוביות והרוטב מערבבים, מחממים באמבט מרים ואז אופים בכוסות, או בפחזניות גדולות של בצק עלים עם פירורי לחם, גבינה וחמאה. הראגו מתובל לאחר מכן ברוטב ווסטרשייר ומיץ לימון. כיום, ראגו פן נמצא בעיקר בקופסאות שימורים, כי ההכנה שונה מאוד מהמתכון המקורי. מחית עוף, מעובה בחלבון ביצה, משמשת לרוב להחלפת בשר עגל, בשר האיברים הפנימיים ודגים. לאחר מגפת ספגת המוח של סוף שנות ה-80, השימוש במוחות העגל הפך לנדיר, אפילו בראגו פן איכותי. Rosen-Prest Viviane. Polémiques autour du "français réfugié" parlé à Berlin à la fin du XVIIIe siècle. In: Diasporas. Histoire et sociétés, n°2, 2003. Langues dépaysées. pp. 91-101. Der Spiegel, Peter Wagner, Ragoût fin mit Hummer: Schmeckt gar nicht tantenhaft, 25 maart 2017 Claudine Brécourt-Villars, Mots de table, mots de bouche, Parijs 1997 Petra Foede, Ragout Bild, Klassiker aus der DDR: Harzer Würzfleisch
רדואן חלחל

רדואן חלחל (בצרפתית: Redouane Halhal, בערבית: رضوان حلحل, בתעתיק מדויק: רצ'ואן חלחל; נולד ב-5 במרץ 2003 במונפלייה שבצרפת) הוא כדורגלן צרפתי-מרוקאי המשחק בעמדת הבלם בקבוצת המילואים של אתלטיקו מדריד. חלחל גדל במחלקת הנוער של מונפלייה. בשנת 2021 החל לשחק בקבוצת המילואים של המועדון. ב-26 בדצמבר 2023 חתם באתלטיקו מדריד מלה ליגה, והחל לשחק בקבוצת המילואים של המועדון. חלחל נכלל בסגל נבחרת מרוקו עד גיל 23 לטורניר גביע אפריקה לאומות עד גיל 23 בשנת 2023, וערך שתי הופעות בטורניר, בו זכה נבחרתו. נבחרת מרוקו עד גיל 23 גביע אפריקה לאומות עד גיל 23 (1): 2023 רדואן חלחל, ברשת החברתית אינסטגרם רדואן חלחל, באתר Transfermarkt רדואן חלחל, באתר Soccerway רדואן חלחל, באתר FootballDatabase.eu https://www.atleticodemadrid.com/noticias/redouane-halhal-nuevo-fichaje-del-atleti-b באתר הרשמי של אתלטיקו מדריד, 26 בדצמבר 2023 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רדואן חלחל".
וינס ויליאמס

וינס טריל ויליאמס הבן (באנגלית: .Vince Terrill Williams Jr; נולד ב-30 באוגוסט 2000) הוא כדורסלן אמריקאי המשחק בקבוצת ממפיס גריזליס מליגת ה-NBA, בעמדת הקלע. ויליאמס נולד בטולידו שבאוהיו, ובין השנים 2018–2022 למד באוניברסיטת וירג'יניה קומונוולת'(אנ'). בעונתו האחרונה בקבוצת הכדורסל של האוניברסיטה, 2021/2022, העמיד ממוצעים של 14.1 נקודות, 6.0 ריבאונדים, 3.0 אסיסטים ו-1.6 חטיפות למשחק. ויליאמס נבחר בבחירה ה-47 של דראפט ה-NBA‏ 2022, על ידי ממפיס גריזליס, וחתם בקבוצה על "חוזה דו-כיווני". ב-10 בינואר 2024 חתם בממפיס על חוזה NBA רגיל ל-4 עונות, בסך כ-8 מיליון דולר. חמישה ימים לאחר מכן קבע שיא קריירה של 24 נקודות, במשחק מול גולדן סטייט ווריורס. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Grizzlies sign Vince Williams to 3-year, $7.9M deal
מדליות באולימפיאדת הנוער קאנגוואן (2024)

אולימפיאדת הנוער קאנגוואן (2024) מהווה את משחקי החורף האולימפיים לנוער ה-4 שמתקיימים. המשחקים נערכים בין ה-19 בינואר ל-1 בפברואר 2024. במשחקים לוקחים חלק 1,802 ספורטאים ב-81 תחרויות ב-7 ענפי ספורט. טבלת המדליות מדרגת את 78 המדינות שהשתתפו באולימפיאדה לפי מספר מדליות הזהב שהספורטאים והספורטאיות שלהן זכו. הדירוג בטבלה מתבסס על מידע כפי שנמסר על ידי הוועד האולימפי הבינלאומי. הטבלה מסודרת לפי מספר הזכיות במדליית זהב של הספורטאים מכל מדינה, לאחר מכן נלקח בחשבון מספר הזכיות במדליית כסף ולאחר מכן מספר הזכיות במדליית ארד. אם קיים שיויון בדירוג המדינות, הן מופיעות בסדר אלפביתי בהתאם לאותיות הייצוג של המדינה בוועד האולימפי הבינלאומי. במשחקים יוענקו סך הכל 243 מדליות ב-81 אירועים: 81 מדליות זהב, 81 מדליות כסף, ו-81 מדליות ארד. נבחרות ברזיל, דנמרק, טורקיה, תאילנד, ותוניסיה זכו לראשונה במדליות חורף לנוער. עבור ברזיל, טורקיה, תאילנד ותוניסיה מדובר במדליית חורף ראשונה במסגרת אולימפית. מקרא   מדינה מארחת (קוריאה הדרומית) Smirnova, Lena (20 בינואר 2024). "Gangwon 2024: Brazil celebrates historic first Winter Youth Olympic medal thanks to snowboarder Zion Bethonico and family" [קאנגוואן 2024: ברזיל חוגגת את מדלית החורף האולימפית לנוער הראשונה שלה הודות לגולש הסנובורד ציון בטוניקו ומשפחתו]. olympics.com. הוועד האולימפי הבין-לאומי. נבדק ב-21 בינואר 2024. {{cite web}}: (עזרה) Merrell, Chloe (21 בינואר 2024). "Gangwon 2024: Joy for Italy, France and Türkiye and drama for Republic of Korea on Day 2 of the Winter Youth Olympic Games" [קאנגוואן 2024: שמחה עבור איטליה, צרפת וטורקיה ודרמה עבור הרפובליקה של קוריאה ביום השני של משחקי החורף האולימפיים לנוער]. olympics.com. הוועד האולימפי הבין-לאומי. נבדק ב-21 בינואר 2024. {{cite web}}: (עזרה) "Gangwon 2024 - Medal Table" [קאנגוואן 2024 - טבלת המדליות]. הוועד האולימפי הבין-לאומי. 20 בינואר 2024. נבדק ב-20 בינואר 2024. {{cite web}}: (עזרה)
חוסה קורדובה

חוסה אנחל קורדובה צ'יימברס (בספרדית: José Ángel Córdoba Chambers; נולד ב-3 ביוני 2001 בפנמה סיטי שבפנמה) הוא כדורגלן פנמי המשחק בעמדת הבלם בקבוצת נוריץ' סיטי ובנבחרת פנמה. קורדובה גדל במחלקת הנוער של אינדפנדיינטה דה לה צ'וררה(אנ'). בשנת 2018 החל לשחק בקבוצה הבוגרת של המועדון במסגרת ליגת העל הפנמית, ובסך הכל ערך 12 הופעות ליגה במדי המועדון. ב-1 בינואר 2020 הושאל קורדובה בסלטה ויגו מלה ליגה, אך שיחק רק בקבוצת המילואים של המועדון. ב-12 בינואר 2021 הושאל לאטאר וליקו טרנובו(אנ') מליגת העל הבולגרית עד לתום עונת 2020/2021, ובסך הכל ערך 18 הופעות ליגה במהלך תקופת ההשאלה. ב-7 בספטמבר 2021 הושאל ללבסקי סופיה מליגת העל הבולגרית למשך עונת 2021/2022. הוא ערך 20 הופעות ליגה במהלך תקופת ההשאלה, וכן זכה עם המועדון בגביע הבולגרי. ב-5 באפריל 2022 חתם על חוזה קבוע לחמש שנים במועדון, החל מ-1 ביולי 2022. ב-5 ביוני 2024 הודיעה נוריץ' סיטי על החתמתו של קורדובה. ב-30 במרץ 2022 ערך קורדובה את הופעת הבכורה שלו בנבחרת פנמה, בניצחון 1-0 על נבחרת קנדה במסגרת מוקדמות מונדיאל 2022. אינדפנדיינטה דה לה צ'וררה אליפות פנמה (1): 2018/2019 קלאוסורה לבסקי סופיה הגביע הבולגרי (1): 2021/2022 חוסה קורדובה, באתר Transfermarkt חוסה קורדובה, באתר Soccerway חוסה קורדובה, באתר BDFutbol חוסה קורדובה, באתר WorldFootball.net חוסה קורדובה, באתר National Football Teams חוסה קורדובה, באתר FootballDatabase.eu חוסה קורדובה, באתר ESPN Левски подписа нов договор с Хосе Кордоба באתר הרשמי של לבסקי סופיה, 5 באפריל 2022 (בבולגרית)
הרולד גיליס

הרולד דלף גיליס (Harold Delf Gillies; ‏17 ביוני 1882 - 10 בספטמבר 1960) היה רופא מנתח ניו זילנדי בריטי, שנודע כאבי ענף הכירורגיה הפלסטית. הרולד גיליס נולד בעיר דנידין שבניו זילנד. הוא למד רפואה בקולג' גונוויל וקאיוס (אנ') באוניברסיטת קיימברידג' שבבריטניה, שם היה ספורטאי מצטיין (בחתירה וגולף) וכן הצטרף לבונים החופשיים. ב-1908 הוסך כרופא וב-1910 החל לעבוד כרופא אף אוזן גרון במרפאתו של סר מילסום ריס (אנ'). לאחר פרוץ מלחמת העולם הראשונה התגייס גיליס לחיל הרפואה של הצבא הבריטי והוצב בצפון צרפת. שם היה עד לניסיונו של רופא שיניים צרפתי לפתח טכניקה להשתלת עור. משם עבר גיליס לפריז והתוודע לניסיונות דומים מצד מנתח הפה והלסת היפוליט מורסטין (אנ'). גיליס סבר שחשוב לפתח את התחום והצליח לשכנע את הרופא הראשי של הצבא הבריטי לייסד מחלקה לטיפול בפציעות פנים בבית חולים צבאי באלדרשוט שבבריטניה. הביקוש לשירותי המחלקה גדל במהירות והביא להקמתו של בית חולים ייעודי לתחום במטרופולין לונדון. ב-1917 היו בו 1,000 מיטות. גיליס וצוות שהקים פיתחו שם טכניקות שונות של שיקום פציעות פנים בכירורגיה פלסטית וערכו מספר גדול של ניתוחים. כ-11,000 מטופלים עברו תחת ידיו במהלך המלחמה. לאחר המלחמה פתח גיליס פרקטיקה פרטית בתחום הכירורגיה הפלסטית, ועסק רבות בהוראה והדרכה של הטכניקות הכירורגיות שפיתח ברחבי העולם. קרוב משפחתו הרופא ארצ'יבלד מק'אינדו (אנ') הצטרף לעבודה במרפאתו והיה בעצמו לעוסק מרכזי בתחום הכירורגיה הפלסטית. גיליס פרסם את הספר Plastic Surgery of the Face. ב-1957 פרסם ספר נוסף, The Principles and Art of Plastic Surgery, ביחד עם ראלף מילארד (Ralph Millard). ב-1930 הוענק לגיליס תואר קצין במסדר האימפריה הבריטית לאות הוקרה על הישגיו הרפואיים במלחמה. על פעילותו הוענקו לו גם עיטורים של דנמרק (1923) ונורווגיה (1948). הוא צורף כחבר כבוד לאגודות המנתחים האוסטרלית והאמריקאית ולחברה המלכותית לרפואה בבריטניה. במהלך מלחמת העולם השנייה שימש גיליס כיועץ למשרד הבריאות הבריטי, לחיל האוויר המלכותי ולאדמירליות. הוא הקים יחידות כירורגיה פלסטית ברחבי בריטניה, ובהשראתו עשו כך גם מנתחים אחרים. במהלך המלחמה ואחריה הכשיר גיליס רופאים רבים בבריטניה ובמדינות חבר העמים כמנתחים פלסטיים. ב-1946 ערכו גיליס ועמיתו את אחד הניתוחים הראשונים בעולם לשינוי מין. בהמשך פיתח טכניקה ניתוחית לנושא זה, שהפכה לסטנדרטית למשך עשרות שנים. בקיץ 1960 סבל גיליס משבץ מוחי בעיצומו של ניתוח שערך וב-10 בספטמבר מת במרפאת לונדון בגיל 78. גיליס נישא ב-1911 בלונדון. לאשתו ולו נולדו ארבעה ילדים. בנם הבכור היה טייס קרב במלחמת העולם השנייה ונפל בשבי הגרמני. בנם הצעיר עסק גם הוא ברפואה. אשתו מתה ב-1957, והוא נישא בשנית. גיליס היה שחקן גולף בליגת החובבים והשתתף בתחרויות רבות במסגרתה במהלך שנות העשרה והעשרים. גיליס התגורר שנים רבות בהמפסטד שבלונדון. שלט כחול על קיר הבית שבו גר מנציח את חייו שם ואת עבודתו. ב-2015 הקים קולג' גונוויל וקאיוס בקיימברידג' שיכון וקרא לרחוב שבו הוא שוכן על שמו של גיליס. בשלושה ספרים שיצאו לאור מתוארת עבודתו של גיליס כחלוץ בתחום הכירורגיה הפלסטית במלחמות העולם. מדיה וקבצים בנושא הרולד גיליס בוויקישיתוף הרולד גיליס, באתר Dictionary of New Zealand Biography
לודוביקו גוויצ'ארדיני

לודוביקו גוויצ'ארדיני, (באיטלקית: Lodovico Guicciardini;‏ 19 באוגוסט 1521, פירנצה – 22 במרץ 1589, אנטוורפן) סופר, היסטוריון ומבקר אמנות איטלקי-הולנדי בן המאה ה-16. ידוע בעיקר בזכות כתיבתו על הצייר ההולנדי-פלמי הירונימוס בוש ותיאוריו של הערים הפלמיות בתקופתו. אחיינו של המדינאי וההיסטוריון האיטלקי פרנצ'סקו גוויצ'ארדיני. מדיה וקבצים בנושא לודוביקו גוויצ'ארדיני בוויקישיתוף תיאור העיר אנטוורפן - על פי חיבורו של גוויצ'ארדיני, Descrittione dei Paesi Bassi ("תיאור ארצות השפלה") ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
טל בירון-שנטל

פרופסור טל בירון-שנטל (נולדה ב-1970 לערך) היא רופאה גינקולוגית ישראלית, המשמשת כמנהלת אגף נשים ויולדות במרכז הרפואי מאיר בכפר סבא. היא מומחית לטיפול בהריונות בסיכון גבוה. טל בירון שנטל למדה רפואה בפקולטה לרפואה שבטכניון. התמחתה בגינקולוגיה במרכז הרפואי מאיר. בהמשך עברה התמחות-על ברפואת האם והעובר ובהריונות בסיכון גבוה באוניברסיטת וושינגטון בסנט לואיס שבארצות הברית ועבדה בבית החולים Barnes שם. היא פרופסור בפקולטה לרפואה באוניברסיטת תל אביב. בנוסף לעבודה הקלינית עוסקת בהוראת סטודנטים לרפואה ובהנחיית מתמחים ובמחקר בסיסי וקליני. ערכה מחקרים ופרסמה פרסומים בביולוגיה של השליה, המסבירים את הבסיס המולקולארי של סיבוכים מילדותיים כגון רעלת הריון והאטה בצמיחה תוך רחמית. בירון שנטל חברה בוועדים המקצועיים של האיגוד לגינקולוגיה ומיילדות, החברה לרפואת האם והעובר, החברה לאולטרסאונד בגינקולוגיה ומיילדות והחברה לחקר השליה. היא משתתפת בכתיבת ניירות עמדה בתחום רפואת האם והעובר, בקביעת מדיניות טיפול ארצית בתחומים אלו ובהכנת תוכנה ארצית ללימוד פיענוח של ניטור עוברי בלידה. בירון שנטל נשואה ואם לשתי בנות. אתר האינטרנט הרשמי של טל בירון-שנטל טל בירון-שנטל, באתר מרכז רפואי מאיר ראיון עם טל בירון שנטל, באתר הארץ טל בירון שנטל על הריון בסיכון גבוה, באתר יוטיוב ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טל בירון-שנטל".
עדי זריפי

עדי זריפי (נולדה ב-3 במרץ 1990) היא עיתונאית ומגישה ישראלית. המשמשת כמגישת חדשות ומבזקנית בחברת החדשות בערוץ 12 וכתבת מדע וסביבה באתר N12. נולדה וגדלה בירושלים. למדה בחטיבה ותיכון ע״ש זיו ומרקס בעיר. בשנת 2008 התגייסה לצה״ל ושירתה ביחידת המוזיאונים של משרד הביטחון כמדריכה במוזיאון אסירי המחתרות בירושלים וכמפקדת קורס מדריכי מוזיאונים של משרד הביטחון בבה"ד חינוך. זריפי למדה לתואר ראשון ביחסים בין-לאומיים באוניברסיטה העברית בירושלים. לאחר שנחשפה לתכנים של הסברה ולאופן הסיקור של ישראל בעולם המשיכה לתואר שני בתקשורת פוליטית באוניברסיטת תל אביב. במהלך לימודיה לתואר שני עבדה בבית המשפט העליון בקשרי חוץ והדרכות. את דרכה בתקשורת החלה בחברת החדשות בשנת 2017, במחלקת האינטרנט של N12. שימשה כעורכת הרשתות החברתיות עד שנת 2022, אז מונתה לכתבת מדע וסביבה באתר N12. הגישה פינות של חדשות חוץ ואיכות הסביבה ושימשה כמבזקנית ומגישת משדרים מיוחדים. בנובמבר 2022 מונתה למבזקנית הראשית והגישה את מבזקי הבוקר והשידורים המתגלגלים באירועים חדשותיים בשעות הבוקר. בתקופת מלחמת חרבות ברזל פרצה לתודעה הציבורית כשהחלה להגיש גם את משדרי הלילה והצהריים, בנוסף למשדר הבוקר שמקדים את תוכנית חדשות הבוקר עם ניב רסקין. כחלק משידורי המלחמה. בינואר 2024 החלה להגיש ברוטציה עם מאיה חסון קראוס, תוכנית אקטואליה יומית בשם "כותרת ראשית" ברדיו ירושלים. מתגוררת בירושלים. מדיה וקבצים בנושא עדי זריפי בוויקישיתוף עדי זריפי, ברשת החברתית פייסבוק עדי זריפי, ברשת החברתית אקס (טוויטר) עדי זריפי, ברשת החברתית אינסטגרם עדי זריפי, ברשת החברתית טיקטוק אפרת וכטל, ‏בשנה הראשונה בחדשות הייתי לחוצה. היום אני פחות רועדת, באתר ‏מאקו‏, 18 בינואר 2024 אפרת וכטל, ‏בשנה הראשונה בחדשות הייתי לחוצה. היום אני פחות רועדת, באתר ‏מאקו‏, 18 בינואר 2024 מעריב אונליין, ‏אחרי שפרצה בתקופת המלחמה: הג'וב החדש של עדי זריפי, באתר מעריב אונליין, 10 בינואר 2024
קאלין

מארי-סופי קרייסל (בגרמנית: Marie-Sophie Kreissl;‏ נולדה ב-12 בנובמבר 1994), ידועה בשם הבמה קאלין (בגרמנית: Kaleen), היא זמרת ורקדנית אוסטרית. ייצגה את אוסטריה באירוויזיון 2024, שהתקיים במאלמה שבשוודיה, עם השיר "We Will Rave".‏ קאלין גדלה ברייד אים טראונקרייס שבאוסטריה עילית. היא נכדתה של האנלייסה קרייסל-וורת', מלחינה, תמלילנית ומפיקה מוזיקלית בתחום מוזיקת הפולק. מגיל שנתיים התחילה ללמוד בלט, ובגיל 7 אף זכתה בתואר "אלופת הארץ" בתחומה. קאלין הצהירה כי את השפעתה המוזיקלית שאבה מדואה ליפה, אריאנה גרנדה, ליטל מיקס, ביונסה וזארה לרסון. בשנת 2014 השתתפה בגרסה הגרמנית של תחרות הריקוד Got to Dance, והגיעה לשלב הגמר יחד עם בן-זוגה לריקוד. משנת 2020 עובדת בתאגיד השידור האוסטרי ככוריאוגרפית וכבמאית. בשנת 2021 הקימה חברת תקליטים משלה בשם וייפיי רקורדס. בספטמבר 2023 הוציאה את אלבום הבכורה שלה, Stripping Feelings. משנת 2018 הפכה למעורבת בנציגויות לתחרות הזמר של האירוויזיון ולאירוויזיון הילדים בתפקידים שונים, דוגמת כזמרת סטאנד-אין לחזרות וכרקדנית למופעי המרווח באירוויזיון 2018; כמנהלת קריאייטיב של המשלחת הספרדית והבולגרית באירוויזיון הילדים 2021; כמנהלת הקריאייטיב של המשלחת הספרדית באירוויזיון 2022 וכעוזרת פיתוח המופעים של אוסטריה, ארמניה וגרמניה באירוויזיון 2023. ב-16 בינואר 2024 פורסם כי קאלין נבחרה באופן פנימי לייצג את אוסטריה באירוויזיון 2024, שיתקיים במאלמה שבשוודיה. שירה, "We Will Rave" תואר כיצירת דאנס-פופ טכנו. הוא יצא לאור ב-1 במרץ 2024. קאלין הופיעה בחצי הגמר השני של התחרות, שנערך ב-9 במאי, ממנו העפילה לשלב הגמר. ב-11 במאי ביצעה את שירה על בימת גמר התחרות. היא דורגה במקום ה-24 עם 24 נקודות. 2023: Stripping Feelings מדיה וקבצים בנושא קאלין בוויקישיתוף קאלין, ברשת החברתית פייסבוק קאלין, ברשת החברתית אקס (טוויטר) קאלין, ברשת החברתית אינסטגרם קאלין, ברשת החברתית טיקטוק קאלין, ברשת החברתית LinkedIn קאלין, סרטונים בערוץ היוטיוב קאלין, במסד הנתונים הקולנועיים IMDb (באנגלית) קאלין, באתר אפל מיוזיק (באנגלית) קאלין, באתר ספוטיפיי קאלין, באתר MusicBrainz (באנגלית) קאלין, באתר דיזר קאלין, באתר טיידל (באנגלית) "Überraschend! SIE fährt für Österreich zum Song Contest" [Surprising! SHE is going to the song contest for Austria]. Heute.at (בAustrian German). 16 בינואר 2024. נבדק ב-16 בינואר 2024. {{cite web}}: (עזרה) "Kaleen will head to Malmö for Austria". Eurovision.tv (באנגלית). European Broadcasting Union. 16 בינואר 2024. נבדק ב-16 בינואר 2024. {{cite web}}: (עזרה) Stadlbauer, Clemens (16 בינואר 2024). "Kaleen tanzt für Österreich in Malmö an" [Kaleen dances for Austria in Malmö]. Hitradio Ö3 (בAustrian German). ORF. נבדק ב-16 בינואר 2024. {{cite web}}: (עזרה) "Kaleen". FM4 (בAustrian German). ORF. 7 ביולי 2023. נבדק ב-16 בינואר 2024. {{cite web}}: (עזרה)
פיידה

פיידה (באסטונית: Pöide; בגרמנית: Peude) הייתה נפה אסטונית במחוז סארה שבאסטוניה. פיידה ממוקמת במזרח האי סארמאה, היא גובלת בצפון ובמערב בנפת אוריסארה, בדרום בנפת ליימיאלה ובמערב במפרץ ריגה. שטחה של פיידה מקיף 123 קמ"ר ואוכלוסייתה מנתה, נכון לשנת 2006, 953 נפשות. היישוב הגדול והמרכזי בפיידה ("בירת הנפה") הוא העיירה טורנימאה (Tornimäe) בה מתגוררים כ-119 תושבים. מלבד טורנימאה ישנם בנפה 28 כפרים נוספים. כנסיית פיידה, על צריח השמירה שלה, נחשבת למרשימה ביותר, כמו גם טחנת הרוח של הכפר קורקברה (Kõrkvere). במהלך הרפורמה המינהלית-טריטוריאלית בשנת 2017 אוחדו כל 12 העיריות באי סארמאה לעירייה אחת – כנסיית סאראמא. מדיה וקבצים בנושא פיידה בוויקישיתוף אתר האינטרנט הרשמי של פיידה (באנגלית) ערך זה הוא קצרמר בנושא אסטוניה ובנושא גאוגרפיה. אתם מוזמנים לתרום לוויקיפדיה ולהרחיב אותו.
יחסי טורקיה–צ'אד

יחסי טורקיה–צ'אד הם יחסי החוץ בין טורקיה לצ'אד. לאף אחת מהמדינות לא הייתה שגרירות תושבת עד מרץ 2013, עת פתחה טורקיה שגרירות בנג'מנה, וכעבור שנה פתחה צ'אד שגרירות באנקרה. טורקיה כוננה יחסים דיפלומטיים ב-27 בינואר 1960 אך הכירה בעצמאות צ'אד ב-11 באוגוסט 1960. לטורקיה היו קשרים תרבותיים, אתניים ודתיים ארוכי שנים עם צ'אד, ובמיוחד עם צפון צ'אד. במהלך שנות ה-80 וה-90 של המאה ה-20, לשתי המדינות היו יחסים כלכליים מוגבלים אך הבצורת בתחילת שנות ה-90 הביאה סיוע טורקי לצ'אד, כולל אספקה חקלאית, רפואית וטכנית. היחסים היו מוגבלים עד תחילת העשור השני של המאה ה-21 בגלל מעמדה של צ'אד ושירות התחבורה האווירית המוגבל. היחסים צברו תאוצה לאחר פתיחת שגרירות טורקיה בנג'מנה ב-1 במרץ 2013, ושגרירות צ'אד באנקרה ב-10 בדצמבר 2014. אולם בשנת 2020 היחסים בין שתי מדינות הצטננו, לאחר שנשיא צ'אד אידריס דבי גינה את טורקיה בשל מעורבתה במלחמת האזרחים השנייה בלוב ושלח 1,500 חיילים לסייע לח'ליפה חפתר. לטורקיה יש שגרירות בנג'מנה. לצ'אד יש שגרירות באנקרה. "Chad to send 1,500 troops to Libya in support of Marshal Haftar". Embassy of Turkey in Chad, VisaHQ (באנגלית אמריקאית) Chad Embassy in Ankara, Turkey